Man sterf toe trokke vlamvatFoto: Netcare 911 Athlenda Mathe, woordvoerder van Netcare 911, het gesê die botsing het omstreeks 20:15 op die R357 tussen Douglas en Kimberley gebeur. Ooggetuies het glo vertel hoe die vragmotors gebots het en byna onmiddellik deur vlamme verswelg is. “Paramedici moes saam met die Kimberley-brandweer werk om die vuur te blus. Een van die bestuurders het ongelukkig reeds aan sy veelvuldige beserings beswyk,” het Mathe gesê. Twee insittendes in die ander vragmotor was ook beseer, van wie een kritiek was. “Die kritiek beseerde pasiënt was in die vragmotor vasgekeer en meganiese toerusting moes gebruik word om hom uit die wrak te sny,” het Mathe gesê. Die man is na ŉ nabygeleë hospitaal gehaas.